open-index/open-wikipedia-markdown huggingface dataset:
מיסים כעבדות

[ממוזער|300px|שמאל|[איכרים מצריים נעצרים בשל אי תשלום מיסים במצרים העתיקה.]]
**מיסים כעבדות** הוא מושג המבטא תפיסה, הנפוצה בעיקר בליברטיאניזם ואנרכו-קפיטליזם, שלפיה מיסים יוצרים חברה לא חופשית, שבה היחיד מאולץ לעבוד כדי להעשיר את הממשלה, במקום שיוכל לעבוד למען טובתו האישית.

הצורה המוקדמת ביותר של מיסוי הייתה הקורווה, שקיים ככל הנראה מראשית הציוויליזציה. הקורווה הייתה עבודת כפייה שהוטלה על איכרים שהיו עניים מכפי שיוכלו לשלם מיסים בכל דרך אחרת (משמעות המילה labour - פועל, באנגלית - במצרית עתיקה, היא מיסים). העיתונאית גלי באקלי כתבה בספרה, 'פטריוטים אמריקנים', ש"שמנקודת מבט בריטית, הקולוניות האמריקניות קיימות רק בשביל טובת מדינת האם, אבל האמריקנים ראו כל סוג של מיסוי כעבדות."

אנרכיסטים היו מהתומכים הראשונים בכך שמיסוי שווה לעבדות. 'החברה לחירות הפרט' ו-Beureaucrash (רשת בינלאומית של פעילים ליברטריאנים) הביעו גם הם תמיכה ברעיון, והאחרונה אף טענה ש"ביטחון סוציאלי זו עבדות סוציאלית" (בגלל שלא ניתן להעניק ביטחון סוציאלי, שעולה לממשלה כסף רב, מבלי לגבות מיסים).

ניתן להסביר את הרעיון באמצעות משל - ליוסי יש ארגון צדקה, שעוסק באספקת אוכל לנזקקים. כמות התרומות לארגון של יוסי לא מספיקה כדי לדאוג שלכולם יהיה די אוכל. לכן - יוסי נוטל רובה, יוצא לרחוב ומאלץ אנשים לתרום את כספם לארגון. כך, יוסי מצליח לדאוג שאף אחד לא יהיה רעב. לפי הרעיון של 'מיסים כעבדות', יוסי מעביד למעשה את האנשים שאת כספם הוא לקח, בגלל שהוא החליט על דעת עצמו שיש לו הזכות לקחת את 'פירות עבודתם' ולהשתמש בהם כראות עיניו. במשל זה יוסי מדמה את הממשלה, שכופה על אזרחיה - **באמצעות מיסוי** (שיש עונש למסרבים לשלמו) - להעביר לה חלק מרכושם, כדי לקדם מטרות שחשובות בעיניה אך לא בהכרח בעיני מי שמשלם את המס.

## ביקורת
ישנם כמה סוגים של ביקורת על הרעיון, ביניהם ה**טענות** הבאות:
* מיסים אינם עבדות, מכיוון שהאזרחים הסכימו למעשה לשלם מס - זה חלק מ'ההסכם החברתי' הבלתי-כתוב שלהם עם הממשלה.
* גביית מיסים על ידי המדינה לא מהווה עבדות, מכיוון שזכויות הקניין נובעות מהמדינה ומחוקיה (ולא מ'זכויות טבעיות' של אדם באשר הוא אדם). אם המדינה נוטלת רכוש, אין לבעל הרכוש זכות עליו - ולכן אין פה פגיעה באף זכות של בעל הרכוש.
* מיסים הם פשוט המחיר שהאזרח משלם בעבור השירותים שהממשלה מספקת לו, ולכן - הם לא מהווים 'עבדות', אלא תשלום בעבור פעולות הממשלה. אם הממשלה לא תגבה את המיסים - היא לא תוכל לספק את השירותים, בגלל שלשירותים יש עלות כספית (שמשהו צריך לממן אותה).

## ראו גם
* אנרכיזם
* השתמטות ממס
* מס
* מס הכנסה
* מיסים כגנבה
* צמיתות

## הערות שוליים

קטגוריה:אנרכיזם
קטגוריה:ליברטריאניזם
קטגוריה:מיסים
קטגוריה:קפיטליזם
יחסי יוון–רואנדה

[ממוזער|[נשיא רואנדה פול קגאמה (מימין) נפגש עם שר החוץ היווני ניקוס דנדיאס בעת ביקורו בקיגאלי, 2021]]
**יחסי יוון–רואנדה** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[רואנדה|רפובליקת רואנדה]]**.

## סקירה כללית
על פי משרד החוץ היווני היחסים הדיפלומטיים הרשמיים שבין יוון לרואנדה "טובים מאוד". סכסוכים מזוינים פנימיים ברואנדה ביניהם רצח העם ברואנדה הביאו לעזיבתה של הקהילה היוונית הקטנה במדינה, כיום נשארו במדינה שלוש משפחות יווניות - כ-15 איש.

## ייצוג
* יוון אינה מיוצגת ברואנדה בדרג השגרירות אלא באמצעות שגרירותה הממוקמת בניירובי, קניה.
* רואנדה אינה מיוצגת ביוון בדרג השגרירות אלא באמצעות שתי שגרירויות הנותנות שירותים קונסולריים, זו באנקרה, בירת טורקיה, וזו בתל אביב, ישראל.

## ראו גם
* יחסי בורונדי–יוון

## קישורים חיצוניים

* Greece's Bilateral relations with Rwanda

קטגוריה:ערכים ללא קטגוריות פיזיות - יחסי חוץ
לירון בן שמעון

**לירון בן שמעון** (נולדה ב-4 באוגוסט 1984) היא זמרת, מוזיקאית ומלחינה ישראלית.

## ביוגרפיה
בן שמעון נולדה וגדלה בירושלים. בילדותה למדה מוזיקה ותיאטרון. הופעתה הראשונה התקיימה בגיל 9 בפסטיבל מקומי כששרה את שירה של ירדנה ארזי "היא רוקדת" מול קהל של כאלף איש. בגיל 15 שיחקה בתיאטרון הנוער הירושלמי "קטרון". בגיל 20 החלה ללמוד משחק בבית הספר לאומנויות הבמה בית צבי שם גילתה שאהבתה הגדולה היא למוזיקה.

ב-2006 נבחר שירה המקורי "אומץ גדול" להשתתף בפסטיבל השירים של ישראל והופיעה עם להקה שהקימה. במקביל לעיסוקה במוזיקה, שידרה וערכה תוכניות מוזיקה ישראלית ברשת ג' בין השנים 2010–2017, והייתה בת טיפוחם של טוני פיין ועופר נחשון.

בשנת 2017 יצא הדואט לרדיו "איש גדול" יחד עם עינן פרל. בהמשך השנה העלתה פרויקט מימון המונים עבור האיפי "לחזור" באתר הדסטארט. הוא יצא בשנת 2019, בין היתר עם השירים "קילומטר לזריחה", שנכתב על-ידי ארז ברזוליק והולחן על-ידי עמרי קסטן, ונכנס לפלייליסט כאן גימל, "לחזור" שנכנס לפלייליסט גלגלצ ולפלייליסט כאן גימל, ו"מספיק קרוב".

ביוני 2020 יצא השיר "בושם", אותו הלחינה בן שמעון עם עמרי קסטן. השיר יצא במסגרת הפרויקט להנצחת בעלה המנוח של כותבת השיר, אסתי צרויה רומשקנו. בשנת 2021 הוציאה את הסינגל "וואחאד פה". ב-2022 הוציאה את הסינגל "תנו לי לחלום". בפברואר 2023 הוציאה בן שמעון את הסינגל "כולם כמוך".

ב-22 בנובמבר 2023 הוציאה לאור יחד עם הזמרת לאה שבת את השיר "קום". השיר הגיע למקום ה-20 במצעד השבועי של מדיה פורסט.

בינואר 2025 יצא השיר "רואה הכל" של גד אלבז, שהלחינה בן שמעון למילותיה של שחר הדר.

נוסף על עשייתה כזמרת מבצעת, כתבה והלחינה בן שמעון לאמנים רבים, ביניהם ישי לוי ("מספיק קרוב"), זהבה בן ("הפעם"), אריק סיני ("מנגנת בי"), הראל סקעת ("בא לי"), שיר לוי והאולטראס ("דיזנגוף 30"), רבקה זהר ("לשמוע את הלב") ועוד.

## דיסקוגרפיה
* ערגה (2013)
* כל חלומות העולם (2016)
* לחזור (2019)

## קישורים חיצוניים

* 
* 
* דודי טל, יש לה את זה, באתר Tlv Times, 13 באוקטובר 2015
* שחר אמאנו, הארץ בוערת - האמנים שותקים, באתר mynet, 18 באוקטובר 2015
* 

## הערות שוליים

קטגוריה:זמרות השרות בעברית
קטגוריה:זמרים השרים בעברית
קטגוריה:זמרות רוק ישראליות
קטגוריה:זמרי רוק ישראלים
קטגוריה:זמרות ישראליות
קטגוריה:זמרים ישראלים
קטגוריה:מלחינות ישראליות
קטגוריה:מלחינים ישראלים
קטגוריה:פזמונאים להט"בים
קטגוריה:להט"בים יהודים
קטגוריה:זמרים להט"בים ישראלים
קטגוריה:מלחינים להט"בים ישראלים
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1980
קטגוריה:ישראלים שנולדו ב-1980
כורדיסטן הטורקית

[ממוזער|'''כורדיסטן הטורקית''' על רקע מפת [טורקיה]]
**כורדיסטן הטורקית** או **צפון כורדיסטן** (בכורדית: **Bakurê Kurdistanê**) הוא מונח המתייחס לחלקים של טורקיה במזרח אנטוליה ודרום-מזרח אנטוליה שבהם הכורדים מהווים את הקבוצה האתנית השולטת. גודלם של השטחים הנ"ל תואם לערך את שטחה של ארמניה המערבית  ההיסטורית, וגאוגרפית את שטחה של רמת ארמניה. על פי נתוני ה-CIA אוכלוסיית הכורדים בטורקיה הוערכה בשנת 2023 בכ-15,880,000 איש.

ככלל, רואים הכורדים את דרום-מזרח טורקיה כאחד מארבעת חלקיה של "כורדיסטן", הכוללת גם חלקים מצפון סוריה (מערב כורדיסטן), צפון עיראק (דרום כורדיסטן), צפון-איראן (מזרח כורדיסטן או כורדיסטן האיראנית).

## הסכסוך הכורדי-טורקי

מרידות כורדיות התרחשו באנטוליה ותועדו כבר במאה ה-18. המרידות התגברו לאחר הקמת הרפובליקה הטורקית בשנת 1923. בשנים הראשונות שיתפו הכורדים פעולה עם אטאטורק, אך עם הזמן התגברו הקולות שקראו לעצמאות כורדית ופרצו מרידות כורדיות, הראשונה שבהן בתחילת 1925, הונהגה על ידי . המרידה דוכאה באפריל 1925 ומנהיגיה הוצאו להורג בתלייה. בהמשך, בשנות ה-30 היו מרידות כורדיות בדיארבקיר בבאררט ובדרסים.

הגורמים העיקריים למרידות הכורדיות היו: רצון לאוטונומיה מנהלית ותרבותית, למשל לאפשרות ללמוד, ללמד ולהוציא לאור עיתונות בכורדית.

משנות ה-80 החל סכסוך מזוין, בין מפלגת הפועלים של כורדיסטן (PKK), לבין הכוחות המזוינים הטורקים, סכסוך שגבה את חייהם של עשרות אלפים משני הצדדים.שמאל|ממוזער|250px|להלן בתרשים: אזורים דוברי כורדית בטורקיה (מיפקד 1965) (ירוק כהה - אזורים כורדיים מובהקים, ירוק בהיר - אזורים בעלי רוב יחסי כורדי)

## קישורים חיצוניים

## הערות שוליים

*
טורקיה
תלמה סטקלוב

**תלמה סטקלוב-גלאוברט** (נולדה בשנת 1940) היא טניסאית שולחן לשעבר, הייתה 3 פעמים אלופת ישראל בטניס שולחן לנשים יחידות (1958, 1960 ו-1969).

## ביוגרפיה
סטקלוב שיחקה בקבוצת הפועל בת ים. בהמשך עברה לקבוצת מכבי הצפון תל אביב בהדרכתו של יוסף ישועה.

בשנת 1958 זכתה סטקלוב לראשונה באליפות ישראל בטניס שולחן ליחידות, בשנת 1959 היא סיימה שנייה באליפות ישראל לאחר שהפסידה במשחק הגמר להלינה ליטמן מהפועל חיפה 1-2 ובשנת 1960 היא זכתה בפעם השנייה באליפות ישראל בטניס שולחן ליחידות לאחר שניצחה את פרומה פישביין.

בשנת 1969 זכתה סטקלוב בפעם השלישית בקריירה שלה באליפות ישראל בטניס שולחן ליחידות, לאחר שניצחה במשחק הגמר את שרה אידלס מהפועל פתח תקווה 0–2 (17-21, 22-24). בשלב חצי הגמר היא גברה על צילה טיילר ממכבי הצפון תל אביב 1-2.

## חיים אישיים
סטקלוב עבדה כמפיקה בטלוויזיה הישראלית. בין התוכניות המפורסמות שהפיקה היו זהו זה! והשעשועון אות ועוד.

## קישורים חיצוניים
* 

## הערות שוליים

קטגוריה:אלופות ישראל בטניס שולחן
קטגוריה:נשות טלוויזיה ישראליות
קטגוריה:סגל קול ישראל
קטגוריה:מפיקות ישראליות
קטגוריה:מפיקים ישראלים
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:זהו זה!
עונת 2001/2002 בגביע ספורטה

**עונת 2001/2002 ב[[גביע ספורטה]]** הייתה העונה ה-35 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה האחרונה של התחרות שבעונת 2002/2003 הוחלפה על ידי גביע יול"ב שאורגנה על ידי יורוליג בסקטבול.

המשחק הראשון התקיים ב-30 באוקטובר 2001 ומשחק הגמר התקיים ב-30 באפריל 2002. בתחרות השתתפו 24 קבוצות. 

במשחק הגמר של התחרות גברה מונטפסקי סיינה על פאמסה ולנסיה בתוצאה 71:81, וזכתה בגביע בפעם הראשונה בתולדות המועדון.  

## מתכונת התחרות
במתחרות השפפתו 24 קובצות מ-19 מדינות.

בתחילת התחרות התקיימו משחקים ב-4 בתים בשיטת משחק בית/משחק חוץ. 16 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ. משחק הגמר התקיים במגרש שנקבע בתחילת התחרות.

## מהלך התחרות - השלבים המתקדמים

### משחק הגמר

## ישראל בתחרות
הפועל ירושלים הייתה הנציגה הישראלית. היא התחילה את התחרות בבית ב', סיימה אותו במקום השלישי והעפילה לשלב המתקדם. בשלב 1/8 היא פגשה את שניידרו אודינה מאיטליה וניצחה אותה. ברבע הגמר היא ניצחה את  ריטאס וילנה והעפילה לחצי הגמר. בחצי הגמר היא הפסידה למונטפסקי סיינה שבסופו של דבר ניצחה בתחרות כולה.חצי הגמר נערך בערב יום העצמאות ביד אליהו מאחר שהקבוצה האיטלקית סירבה לשחק בירושלים לאור המצב הביטחוני.

## קישורים חיצוניים
* פירוט התוצאות באתר לינגואספורט
* פירוט התוצאות באתר פיב"א אירופה

קטגוריה:תחרויות כדורסל ב-2001
קטגוריה:תחרויות כדורסל ב-2002
קטגוריה:עונות בגביע ספורטה
קטגוריה:2001 באירופה
קטגוריה:2002 באירופה
רמי קאשי

**רמי קאשי** (נולד ב-29 ביולי 1983) הוא שחקן תיאטרון, טלוויזיה וקולנוע ישראלי.

## ביוגרפיה
רמי קאשי נולד וגדל בשכונת ג'סי כהן שבחולון.

לאחר שירותו הצבאי למד במסלול התלת-שנתי בית הספר למשחק של יורם לוינשטיין (2010-2007), אותו סיים בהצטיינות. במהלך לימודיו זכה במלגות של עדי קמרי ואורנה בן חורי, שיחק במחזמר "סיגל" בבימויו של צדי צרפתי, "בייבי בייבי" בבימויו של רוני מנדלסון, "אחד משלנו" בבימויו של כפיר אזולאי.

בשנת 2013 החל לשחק בסדרה "שנות השמונים", שמיוצריה: שלום אסייג ומני אסייג בה גילם את דמותו של פרדי "פלאברה" עובדיה. הסדרה צברה קהל צופים רב ולאחר 3 עונות שידור, זכיינית השידור רשת, הודיעה כי תפיק כ-2 עונות נוספות.

גילם את אסי “בורקס”, שוטר לצד שני (מגי אזרזר) בסדרה "חברות".

בשנת 2019 השתתף בעונה הרביעית של הסדרה "כפולה", שם שיחק את צוף, עוזרו של מר רוג'ר/שימי הנדריקס.

בשנת 2020 שיחק בסדרה זיגי את דמותו של אמיר פורר.

גילם את פרדי פלאברה עובדיה בסרט "ההילולה 2 – החתונה". הסרט יצא ב-12 ביוני 2025, וצולם בעיקר בגיאורגיה.

בשנת 2026 החל לשחק את מימון דבוש בסדרה "המעברה" המשודרת בערוץ 13.

## קריירה
### טלוויזיה וסרטים
קאשי שיחק בסרטים: "הדילרים", "עלטה", "שייח", "ארבע על ארבע", "בורג", ו"ההילולה 2 – החתונה".

כמו כן השתתף בסדרות: "שנות ה-80", "ישראל", "הבורר", "חברות", "מיאמי", "מזימות הציונים", "כפולה" "זיגי" ו"המעברה".

### תיאטרון
קאשי שיחק בהצגות: "כרטיס לקרקס" שיצרה דפנה זילבר בתיאטרון תמונע, "משחקים בחצר האחורית" בבימויו של נועם שמואל בתיאטרון אורנה פורת לילדים ולנוער, "מרחב מוגן" בבימויו של ארז שפריר, פאפעג'ינה שיצרה חנה גרינוולד בתיאטרון יפו.

כמו כן, שיחק באנסמבל כאן בבימוי של שלמה פלסנר ושיחק בהצגות "פרויקט S" ו "גן ריקי". שתי ההצגות עלו בתיאטרון יפו.
במרץ 2019 הודיע בחשבון האינסטגרם שלו כי הוא עתיד להשתתף בעונתה הרביעית של הסדרה כפולה שבערוץ kidz. כמו כן שיחק במופע הבידור "בלאגן ברשת" ביחד עם דניאל אסייג.

## קישורים חיצוניים

* 

* רמי קאשי באתר איילה ברק ניהול אישי
* אפי אליסי, סקס, רמי קאשי, שנות ה-80  באתר efifo, 10 בינואר 2015

## הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1983
עונת 2002/2003 בגביע יול"ב

**עונת 2002/2003 ב[[גביע יול"ב]]** הייתה העונה הראשונה של תחרות אירופית לקבוצות כדורסל והיא אורגנה על ידי יורוליג בסקטבול. 

המשחק הראשון התקיים ב-15 באוקטובר 2002 ומשחק הגמר התקיים ב-24 באפריל 2003. בתחרות השתתפו 24 קבוצות. 

בסדרת הגמר של התחרות ניצחה פאמסה ולנסיה וזכתה בגביע בפעם הראשונה בתולדות המועדון. בעקבות כך היא העפילה לעונת 2003/2004 ביורוליג. 

## מתכונת התחרות
בתחרות השתתפו 24 קבוצות מ-11 מדינות. לתחרות הוזמנו קבוצות ממדינות הבאות:

* 5 קבוצות - ספרד
* 4 קבוצות - איטליה
* 3 קבוצות - צרפת, גרמניה
* 2 קבוצות - בלגיה, סלובניה
* קבוצה בודדת - קרואטיה, הולנד, רוסיה, סרביה ומונטנגרו, טורקיה

בתחילת התחרות התקיימו משחקים ב-4 בתים בשיטת מפגש כפול בין קבוצות הבית. 16 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ כולל משחק הגמר. הזוכה בגביע קיבלה זכות להשתתף בעונת 2003/2004 ביורוליג.

## שלב הבתים

### בית א'

### בית ב'

### בית ג'

### בית ד'

## השלבים המתקדמים

### משחקי הגמר

## ישראל בתחרות
אף קבוצה ישראלית לא השתתפה בתחרות.
## קישורים חיצוניים
* פירוט התוצאות באתר לינגואספורט
* פירוט התוצאות באתר התחרות
* נתונים מאתר יורופבסקט

קטגוריה:תחרויות כדורסל ב-2002
קטגוריה:תחרויות כדורסל ב-2003
קטגוריה:עונות בגביע יורוקאפ כדורסל
חוק הברזל של השכר

[שמאל|ממוזער|150px|[דוד ריקארדו]]
[שמאל|ממוזער|150px|[פרדיננד לסל]]
**חוק הברזל של השכר** (בגרמנית: **Ehernes Lohngesetz**, באנגלית: **iron law of wages**) היא תאוריה כלכלית, שנוסחה בנפרד על ידי פרדיננד לסל ודוד ריקארדו.

על פי התיאוריה, השכר הריאלי נוטה, במהלך הזמן, להגיע לשכר המינימלי הדרוש לצורכי הקיום של העובד. קרל מרקס ופרידריך אנגלס ייחסו נוסחה זו לפרדיננד לסל במהלך המאה ה-19.

לדברי לסל, השכר לא יכול לרדת מתחת לרמת שכר הקיום, כי ללא קיום, פועלים לא יוכלו לעבוד. עם זאת, הפועלים נמצאים בשוק עבודה תחרותי שבסופו של דבר תוריד את השכר בתפקידים מסוימים לרמה מינימלית זו. הדבר נובע מהתיאוריה הדמוגרפית של מלתוס, לפיה האוכלוסייה עולה כאשר השכר הוא מעל "שכר הקיום" ויורדת כאשר השכר נמוך מהקיום. בהנחה שהביקוש לעבודה הוא פונקציה נתונה בירידה מונוטונית של שיעור השכר הריאלי, התיאוריה חזתה אז, כי היצע העבודה (כלומר האוכלוסייה) יעלה או ירד למספר העובדים הדרושים בשכר קיום.

ההצדקה לכך הייתה שכאשר השכר גבוה יותר, היצע העבודה יגדל ביחס לביקוש, וייצור עודף היצע ובכך ידכא את השכר הריאלי בשוק; כאשר השכר נמוך יותר, היצע העבודה יירד, ויגדיל את השכר הריאלי בשוק. הדבר ייצור התכנסות דינמית ויביא לאיזון שכר קיום עם אוכלוסייה קבועה, בהתאם לתאוריית ההיצע והביקוש.

ריקרדו ציין, כי התחזית העומדת בבסיס התיאוריה לא תתגשם כל עוד השקעה חדשה, טכנולוגיה או גורם אחר יביא לביקוש לעבודה לגדול מהר יותר מהאוכלוסייה. זאת, כיוון שבמקרה כזה, גם השכר הריאלי וגם האוכלוסייה יגדלו עם הזמן. המעבר הדמוגרפי (מעבר משיעורי ילודה ותמותה גבוהים לשיעורי ילודה ותמותה נמוכים במדינות מתועשות) הביא לשינוי הדינמיקה האמורה ברוב מדינות העולם המפותח, והוביל לכך שהשכר במדינות אלו גבוה בהרבה משכר הקיום. אפילו במדינות הסובלות מאוכלסיה המתרחבת במהירות, הצורך בכוח אדם מיומן במקצועות מסוימים גורם לשכר במקצועות אלו לעלות הרבה יותר מהר מאשר באחרים.

### ביקורת
עיקר הביקורת על התיאוריה מקורה בכלכלנים סוציאליסטיים, כמו קרל מרקס, שטענו כי אף על פי שקיימת נטייה לירידת השכר עד רמת הקיום, ישנן גם נטיות בכיוונים מנוגדים. מרקס מתח ביקורת על הבסיס המלתוסיאני לחוק הברזל של השכר. לפי מלתוס, האנושות מיועדת במידה רבה לחיות בעוני מכיוון שגידול ביכולת הייצור מביא לגידול באוכלוסייה.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כלכלה
קטגוריה:יחסי עבודה
צ'רטנובו (כדורגל נשים)

**מועדון כדורגל נשים "צ'רטנובו"** (ברוסית: **Женский Футбольный Клуб "Чертаново**") הוא מועדון כדורגל נשים מקצועני, משכונת צ'רטנובו שבעיר מוסקבה המתמודדת באליפות רוסיה בכדורגל נשים.

בשנת 2016 שתי כדורגלניות של המועדון נאדז'דה קרפובה ומרגריטה צ'רנומירדינה התחלקו בתואר "מלכת השערים של העונה", אך הקבוצה הגיעה רק למקום הרביעי. הקבוצה העפילה עד לשלב גמר הגביע הרוסי בכדורגל נשים בעונת 2017, אך הפסידה לצסק"א מוסקבה בתוצאה 1:0.

בעונת 2019/2020 השתתפה לראשונה בליגת האלופות לנשים והעפילה עד לשלב 16 האחרונות.
## הישגים ותארים
* **[[גביע רוסיה בכדורגל נשים|הגביע הרוסי]]:** גמר 2017
* **[[אליפות רוסיה בכדורגל נשים]]:** מקום שלישי 2016, מקום שני 2017

## קבוצות בת
בעונת 2021, קבוצת הנוער של המועדון העפילה לגמר טורניר אליפות רוסיה לנערות עד גיל 16, המכונה "ליגת הכדורגל לנוער–בנות" (ЮФЛ-девушки).

קבוצת הקטרגל של המועדון זכתה באליפות רוסיה בקטרגל נשים בשנים 2004, 2005, 2006.

## קישורים חיצוניים
* 

* צ'רטנובו באתר womenfootball.ru

קטגוריה:קבוצות כדורגל נשים רוסיות
קטגוריה:מוסקבה: מועדוני כדורגל
ראול סלומון

**אלעזר ראול סלומון** (נולד בשנת 1940), הוא אתלט יהודי-צרפתי בעבר, פעמיים סגן אלוף המכביה (השביעית 1965 והשמינית 1969) בריצת 100 מטר וסגן אלוף המכביה (השביעית 1965) בריצת 200 מטר.

## ביוגרפיה
סלומון נולד וגדל במרוקו. בגלל יהדותו הוא לא נכלל במשלחת של מרוקו למשחקים האולימפיים לטוקיו 1964. בסוף אותה שנה הוא גויס לצבא הצרפתי.

בתחרויות האתלטיקה של מכביה השביעית שנערכו בשנת 1965 זכה סולמון בשתי מדליות כסף, בריצת 100 מטר בתוצאה של 10.6 שניות, אחרי האלוף האולמפי ג'רי אשוורת' (10.6 שניות) ולפני ריצ'רד רובינסון (10.7 שניות), שניהם מארצות הברית ובריצת 200 מטר בתוצאה של 21.8 שניות, אחרי רוג'ר וולף (21.7 שניות) ולפני סטיב לאמב (22.0 שניות), שניהם מארצות הברית.

בתחרויות האתלטיקה של מכביה השמינית שנערכו בשנת 1969 זכה סולמון בשתי מדליות, כסף וארד. מדליית כסף, בריצת 100 מטר בתוצאה של 10.5 שניות, אחרי סטפן וולד מדרום אפריקה (10.5 שניות) ולפני פרטקין מארצות הברית (10.7 שניות) ומדליית ארד, בריצת 200 מטר בתוצאה של 21.8 שניות, אחרי פרטקין (21.6 שניות) וסטפן וולד (21.7 שניות).

סלומון עלה לישראל ב-6 בינואר 1970 ובמסגרת מפעל אידלסון שנערך באפריל אותה שנה הוא השווה את שיאי ישראל בריצת 100 מטר (10.5 שניות) ובריצת 200 מטר (21.8 שניות).

## קישורים חיצוניים
* 
* 
* 

## הערות שוליים

קטגוריה:אצנים יהודים
קטגוריה:אצנים צרפתים
קטגוריה:אתלטים מרוקאים
קטגוריה:אתלטים יהודים
קטגוריה:ספורטאים יהודים צרפתים
קטגוריה:יהודים מרוקאים
קטגוריה:צרפתים ממוצא יהודי-מרוקאי
קטגוריה:צרפתים שנולדו ב-1940
אורן רוזנשטיין

**אורן רוזנשטיין** (נולד ב-30 בספטמבר 1967) הוא עורך חדשות, עורך דין, מגשר, שדרן ספורט, מנחה טלוויזיה, עיתונאי וסופר ישראלי.

## ביוגרפיה
אורן רוזנשטיין נולד בירושלים, למד בתיכון רנה קסין ושירת בגלי צה"ל. בוגר תואר ראשון במשפטים מהאוניברסיטה העברית.

בשנת 1992 היה מצוות מנחי רצועת תוכניות הילדים והנוער של הערוץ הראשון. בהמשך הגיש בערוץ הראשון תוכניות, בהן, "זה רק ספורט" ו"זאפ לראשון" (2006) וערך את מהדורת מבט לחדשות (2013).

בשנת 1995 החל רוזנשטיין לערוך חדשות בעיתון ידיעות אחרונות.

בין השנים 2002–2009 גר בארצות הברית ושימש כמנהל פיתוח של עמותות המגזר השלישי.

בשנת 2010 חזר לעבוד כעורך בעיתון ידיעות אחרונות, שם הוא גם כותב טורים וכתבות.

בשנת 2011 יצא לאור ספרו "מזל טוב, אתה בהריון", מדריך לגברים לתקופת ההריון וההורות הטרייה שהפך לרב-מכר.

רוזנשטיין הוא מאמן אישי למציאת זוגיות, ומעביר הרצאות בנושאי מונוגמיה, זוגיות וגירושין במאה ה-21. החל משנת 2017 הוא משחק בנבחרת אמני ישראל בכדורגל.

### חיים אישיים
רוזנשטיין גרוש פעמיים ואב לשתי בנות ולשני בנים מנישואיה הקודמים של בת זוגו, המשרתת כקצינה בכירה בצה"ל. מתגורר בשוהם.

## קישורים חיצוניים
* הפרופיל של אורן רוזנשטיין, באתר לינקדאין 
* 

### כתבות וטורים
* כתבות של אורן רוזנשטיין בשנת 2011, באתר Xnet
* 

### ביקורת על ספרו
* 

קטגוריה:מנחי טלוויזיה ישראלים
קטגוריה:שדרני ספורט ישראלים
קטגוריה:סופרים ישראלים
קטגוריה:בוגרי תיכון רנה קסין
קטגוריה:בוגרי האוניברסיטה העברית בירושלים: משפטים
קטגוריה:פתח תקווה: אישים
קטגוריה:עורכים ישראלים
קטגוריה:חיילי גלי צה"ל
קטגוריה:סגל ידיעות אחרונות
קטגוריה:הערוץ הראשון: שדרנים ומנחים
קטגוריה:עורכי דין ישראלים
קטגוריה:מאמנים אישיים ישראלים
קטגוריה:מגשרים ישראלים
קטגוריה:שוהם: אישים
קטגוריה:ישראלים שנולדו ב-1967
ערות: נשים מדברות מיניות

**ערות - נשים מדברות מיניות** הוא ספרה של תמר מור סלע הכולל מונולוגים של נשים בנושא מיניות ונשיות.

## תוכן הספר
**ערוֹת** הוא אסופת מונולוגים כתובים של 23 נשים ישראליות שונות. מונולוגים אלו עוסקים במיניות מנקודת מבט נשית ללא תיווך ומתארים את היחסים של נשים עם גופן.

הסיפורים האישיים חושפים את המבנה החברתי המרחיק נשים מעצמן ומשתיק את מיניותן, ובה בעת מתארים את הכוחות המשמיעים את קולן של נשים.

המונולוגים מופיעים בספר הם מונולוגים של נשים בגילים שונים, עם סיפורי חיים שונים ומגוונים וגישות שונות לחייהן, לעצמן ולמיניות שלהן.

חלקן מופיעות בשמותיהן המלאים, אחרות העדיפו לציין שם פרטי בלבד. בספר יש מונולוגים של נשים הטרוסקסואליות ושל לסביות, נשואות ורווקות ואלמנות, חילוניות ודתיות, בקשרים מונוגמיים או פוליגמיים או כלל לא.

## התקבלות הספר וביקורות
נמכרו למעלה מ-50,000 עותקים של הספר.

במהלך שנת 2017 הספר עמד שבועות רצופים בראש רשימות רבי המכר. עד פברואר 2017 הודפס בלמעלה משש מהדורות ומעורר דיון מתמשך ברשת.

**ביקורת**

ביקורת על הייצוג הנשי בספר:
ביקורת נוספת עוסקת בבחירה לשימוש בשפה שעשתה המחברת:

## היוצרות
המחברת, תמר מור סלע, היא עיתונאית ויוצרת.

ערות הוא ספרה השלישי. מור סלע כתבה את ספר הילדים "אחת ושתיים" שראה אור בשנת 2004, ואת הספר "להיות אמא" שראה אור בשנת 2010.

מור סלע ילידת 1971, נולדה וגדלה בנצרת עלית, בת שנייה במשפחה של ארבעה ילדים. בצה"ל שירתה בלהקת חיל החינוך. לאחר סיום שירותה הצבאי החלה לעבוד כשדרנית, עורכת ומגישה בגלי צה"ל.

מור סלע נשואה לערן סלע, חבר הנהלת שופרסל, ולזוג שלושה ילדים.

הספר ערות התפרסם שבע שנים אחרי "להיות אמא", ספרה הקודם של מור סלע שנכתב באותו פורמט וכלל 23 מונולוגים על אמהות לאחר שמור סלע שהפכה לאמא בעצמה.

ראומה זוהֵר חיות היא צלמת ואמנית רב תחומית.

## קישורים חיצוניים
* ערות, באתר סימניה
* ערות, בקורא הספרים האלקטרוני עברית
* 
* 
* 
* 
*הספר ערות, בקטלוג הספרייה הלאומית
* חוצה ישראל עם קובי מידן, באתר יוטיוב, 19 בינואר 2017
* 

## הערות שוליים

קטגוריה:ספרי ידיעות ספרים
קטגוריה:מונולוגים
סאנדוויקן

[ממוזער|250px|ימין|משחק בסאנדוויקן בשלב הבתים ב[מונדיאל 1958]]
**סאנדוויקן** () היא עיירה במרכז שוודיה במחוז יבלבורג. העיירה מנתה 22,965 איש ב-31 בדצמבר 2010. העיירה ממוקמת כ-25 קילומטרים מהעיר יבלה ו-200 קילומטרים צפונית מהבירה סטוקהולם. נסיעה לסטוקהולם ברכבת אורכת כשעתיים וכדי להגיע אל נמל התעופה סטוקהולם ארלנדה דרושות 1.5 שעות.

סאנדוויקן היא העיירה בה הוקמה החברה "Sandvik" הקרויה על שם העיר. המשרד הראשי של החברה היה ממוקם בסאנדוויקן עד שהועבר לסטוקהולם ב-1 בינואר 2012. סאנדוויקן היא גם עיירה מוזיקלית - קיים בה בית ספר מוזיקלי העוסק בעיקר בג'אז ולמדו בו מוזיקאים כגון זמרת האופרה מאלנה ארנמן.

סאנדוויקן אירחה את אליפות העולם בבנדי לשנת 2017 ולקחה חלק באירוח מונדיאל 1958 אשר התקיים בשוודיה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שוודיה: ערים
קטגוריה:עיירות
בורגווארד הנזה 2400

**בורגווארד הנזה 2400** (בגרמנית **Borgward Hansa 2400**) היא מכונית סלון, 6 צילינדרים, אשר יוצרה על ידי יצרנית הרכב הגרמנית  "Goliath-Werk G.m.b.H" בין השנים 1952–1959.

## בורגווארד הנזה 2400
דגמי בורגווארד הנזה 2400 יוצרו בשתי גרסאות: 3 קופסאות (נוצ'בק), ופאסטבק (הצ'בק).

סך הכול יוצרו 1,032 יחידות.

דגם בורגווארד הנזה 2400 היה הדגם הגרמני הראשון שיוצר בגרסת הילוכים אוטומטיים.

דגמי בורגווארד הנזה 2400 בתצורת נוצ'בק אשר יוצרו משנת 1955, תפקדו כלימוזינות נהוגות על ידי נהג מקצועי.

## תצורות בורגווארד הנזה 2400
* פאסטבק (Fastback)
* נוצ'בק (Notchback) (יוצר משנת 1953-1959)

## תמונות

2007-09-08 01 Borgward Hansa 2400 (retu).jpg | בורגווארד הנזה 2400, דגם פאסטבק
2007-09-08 02 Borgward Hansa 2400 (Ausschn, ret).jpg  | בורגווארד הנזה 2400,  פאסטבק
Borgward Hansa 2400 II (2014-08-31 6808).JPG  | בורגווארד הנזה 2400 - מבט לתא הנהג
2007-09-08 03 Borgward Hansa 2400 - innen.jpg | בורגווארד הנזה 2400  -מבט ללוח הבקרה
Borgward Hansa 2400 side 20020707.jpg | בורגווארד הנזה 2400, פאסטבק
Borgward Hansa 2400 II (2014-08-31 6771).JPG  | בורגווארד הנזה 2400, נוצ'בק
Borgward 6-Zyl.JPG  | בורגווארד הנזה 2400 - מבט למנוע 6 הצילינדר
Borgward Hansa 2400 front 20020707.jpg  | בורגווארד הנזה 2400, דגם נוצ'בק
Borgward Hansa 2400 II (2014-08-31 6787) Heck.JPG  | בורגווארד הנזה 2400, דגם נוצ'בק
Borgward.JPG | בורגווארד הנזה 2400, דגם נוצ'בק
Logo of Borgward (Borgward Hansa 2400).png | לוגו דגם "בורגווארד הנזה 2400" (ממוקם על קדמת מכסה המנוע הקדמי)


## ראו גם
* בורגווארד FW 200
* בורגווארד B 611
* בורגווארד P100
* בורגווארד הנזה 1500
* בורגווארד איזבלה
* בורגווארד BX7
* בורגווארד איזבלה (2017) קונספט
* בורגווארד RS

## קישורים חיצוניים

* בורגווארד הנזה 2400 (0:30), יו-טיוב
*  בורגווארד הנזה 2400 פאסטבק (5:37 דקות), יו-טיוב

## הערות שוליים

קטגוריה:דגמי מכוניות שהושקו ב-1952
קטגוריה:מכוניות סלון
קטגוריה:לימוזינה
הנזה 2400
קטגוריה:כלי רכב גרמניים
שרה ודינגטון

**שרה ודינגטון** (באנגלית: **Sarah Weddington**; 5 בפברואר 1945 – 26 בדצמבר 2021) הייתה פרופסור למשפטים וחברת בית הנבחרים של טקסס, שהייתה ידועה בעיקר בזכות ייצוג "ג'יין רו" בדיונים בבית המשפט העליון של ארצות הברית בתיק רו נגד וייד שבו נקבע כי "כל חוק האוסר על הפלה מלאכותית סותר את חוקת ארצות הברית", פסק דין שהיווה ציון דרך בהיסטוריה של ארצות הברית ונחשב לאחד מפסקי הדין החשובים של בית המשפט העליון.

## ביוגרפיה
שרה רייגל (Ragle) נולדה ב-5 בפברואר 1945 באבילין, טקסס. הוריה היו לנה קתרינה והכומר המתודיסטי הרברט רייגל. בגיל 19 סיימה תואר ראשון באוניברסיטת מק-מורי  בעיר הולדתה. בשנת 1964 החלה ללמוד משפטים באוניברסיטת טקסס באוסטין. בשנת 1967 סיימה את לימודי המשפטים וקיבלה תואר יוריס דוקטור . 

הייתה חברת בית הנבחרים של טקסס במשך 3 קדנציות.

שימשה כפרופסור למשפטים באוניברסיטת טקסס באוסטין עד פרישתה בשנת 2012. 

בשנת 1968 נישאה לרון ודינגטון, ממנו התגרשה ב-1974.

נפטרה ב-26 בדצמבר 2021.

## רו נגד וייד

לאחר סיום לימודיה התקשתה ודינגטון למצוא משרה במשרד עורכי דין. במקום זה הצטרפה לקבוצה של תלמידי משפטים שניסתה לערער את החוקים שאסרו הפלות. 

כעבור 3 שנים, במרץ 1970, יזמה ודינגטון את הפרשה המשפטית שנקראה בהמשך "רו נגד וייד". היא הגישה לבית המשפט המחוזי תביעה בשם נורמה מקורווי, אישה צעירה לא נשואה ובהריון, כנגד החוק של מדינת טקסס האוסר הפלות. התביעה טענה לבטלותו של החוק בשל היותו סותר את חוקת ארצות הברית ואת הזכויות המוגנות מכוחה במסגרת התיקון הראשון, התיקון הרביעי, התיקון החמישי, התיקון התשיעי והתיקון הארבעה עשר לחוקה.

בית המשפט המחוזי קיבל את התביעה ופסק שהחוק האוסר הפלות נוגד את החוקה. טקסס ערערה לבית המשפט העליון. 

ודינגטון הציגה את עמדתה בבית המשפט העליון בישיבותיו ב-1971 ובסתיו 1972. 

ב-22 בינואר 1973 נתן בית המשפט העליון את פסק דינו. בדעת רוב של שבעה שופטים למול שניים הוחלט כי חוק מדינת טקסס, האוסר הפלות, בלתי חוקתי ובטל.

"ג'יין רו" היא נורמה מקורווי, הפכה לאחר פסק הדין בעניינה למתנגדת להפלות ותומכת נלהבת של "התנועה למען החיים", בעקבות הפיכתה לאישה דתית. בנאום בפני עיתונים שנערך ב-18 בינואר 2003 אמרה מקורווי שהיא נוצלה על ידי ודינגטון. עם זאת, בסרט תיעודי שפורסם אחר מותה הודתה מקורווי כי פעילותה בתנועה נגד הפלות הייתה שקרית ונעשתה תמורת כסף.

## קישורים חיצוניים

* 
* 

## הערות שוליים

קטגוריה:בוגרי בית הספר למשפטים באוניברסיטת טקסס באוסטין
קטגוריה:ארצות הברית: הפלה מלאכותית
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
קטגוריה:עורכות דין אמריקאיות במאה ה-20
קטגוריה:סגל אוניברסיטת טקסס באוסטין
עונת 2003/2004 בגביע יול"ב

**עונת 2003/2004 ב[[גביע יול"ב]]** הייתה העונה השנייה של תחרות אירופית לקבוצות כדורסל והיא אורגנה על ידי יורוליג בסקטבול.

המשחק הראשון התקיים ב-11 באוקטובר 2003 ומשחק הגמר התקיים ב-13 באפריל 2004. בתחרות השתתפו 36 קבוצות.

בסדרת הגמר של התחרות ניצחה הפועל ירושלים וזכתה בגביע בפעם הראשונה בתולדות המועדון. בעקבות כך היא הייתה אמורה להשתתף בעונת 2004/2005 ביורוליג.
## מתכונת התחרות
בתחרות השתתפו 36 קבוצות מ-16 מדינות.

לתחרות הוזמנו קבוצות ממדינות הבאות:
* 6 קבוצות - ספרד
* 4 קבוצות - גרמניה, סרביה ומונטנגרו
* 3 קבוצות - צרפת, קרואטיה, איטליה
* 2 קבוצות - בלגיה, יוון, הולנד
* קבוצה בודדת - אוסטריה, בולגריה, ישראל, לטביה, ליטא, פולין, בריטניה

בתחילת התחרות התקיימו משחקים ב-4 בתים בשיטת מפגש כפול בין קבוצות הבית. 16 קבוצות (4 מכל בית) העפילו לפלייאוף שהתקיים בשיטת משחק בית/משחק. משחק הגמר התקיים במגרש שנקבע בתחילת התחרות.

זוכה בכגיה העפילה לעונת 2004/2005 ליורוליג.
## שלב הבתים

### בית א'

### בית ב'

### בית ג'

### בית ד'

### בית ה'

### בית ו'

## השלבים המתקדמים

### משחק הגמר

## ישראל בתחרות
הפועל ירושלים החלה את התחרות בבית ד' וסיימה אותו במקום השני. בדרך לגמר היא עברה את פרוקום סופוט, ריטאס וילנה ורפלקס. במשחק הגמר היא נפגשה עם ריאל מדריד וניצחה.

## קישורים חיצוניים
* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

קטגוריה:תחרויות כדורסל ב-2003
קטגוריה:תחרויות כדורסל ב-2004
קטגוריה:עונות בגביע יורוקאפ כדורסל
La Voix (שיר)

"**La Voix**" (בעברית: "**הקול**") הוא השיר שייצג את שוודיה באירוויזיון 2009. השיר בוצע על ידי מאלנה ארנמן. השיר נכתב והולחן על ידי מאלנה ארנמן, אלוף לולאב ופרדריק קמפה. השיר היה השיר השוודי הראשון לאירוויזיון שכלל מילים בשפה הצרפתית והוא היה גם האחרון (נכון ל-2017) שכלל מילים בשפה שהיא לא השפה האנגלית.

ארנמן ניצחה במלודיפסטיבלן עם השיר ב-14 במרץ 2009 וייצגה את שוודיה בחצי הגמר איתו ב-12 במאי 2009, השיר הגיע למקום הרביעי עם 105 נקודות והעפיל לגמר. בגמר הופיע השיר רביעי בסדר ההשמעה וסיים במקום ה-21 עם 33 נקודות. השיר היה השיר השוודי במיקום הנמוך ביותר מאז השיר של שנת 1992 שהגיע למקום ה-22 והוא היה הפעם השנייה אי פעם ששיר שוודי לא מגיע לטופ ה-20 של תחרות האירוויזיון.

ב-2010 ביצעו זמרת האופרה הרוסייה-אוסטרית אנה נטרבקו וזמר הפופ הרוסי פיליפ קירקורוב שתי גרסות כיסוי לשיר: האחת עם מילים זהות למילות השיר המקורי והאחרת עם מילים חדשות בשפה הרוסית.

השיר שמש גם כשיר רקע בסרט קצר.

## רשימת השמעה
**CD** (שוודיה)
# La Voix - גרסת רדיו
# La Voix - קריוקי

## מיקומים במצעדים
השיר הופיע לראשונה במצעד הסינגלים השוודי בשבוע של ה-13 במרץ 2009 במקום 31, בשבוע השני הגיע השיר למקום העשירי, ובשבוע שאחריו הצליח להעפיל כבר למקום הרביעי.

בחודש מאי 2009, הסינגל נכנס למצעד הבלגי למקום ה-29, שבוע לאחר מכן עלה בשני מקומות אל המקום ה-27, ובשבוע השלישי כבר לא לקח חלק במצעד.

## קישורים חיצוניים

## הערות שוליים

קטגוריה:שירי 2009
קטגוריה:שירי אירוויזיון 2009
קטגוריה:שירי שוודיה באירוויזיון
קטגוריה:שירי מלודיפסטיבלן
דני סאוסדו

**דני סאוסדו** (בשוודית: **Danny Saucedo**; נולד ב-25 בפברואר 1986) בסטוקהולם הוא זמר שוודי.

## קריירה
ב-2006 ניגש לאודישנים של התוכנית איידול (הגרסה השוודית של אמריקן איידול), שם הגיע למקום השישי.

בסוף 2006 הוציא את הסינגל הראשון שלו, ב-2007 ייסד ביחד עם עוד שני משתתפי איידול לשעבר להקת פופ בשם "E.M.D.", הלהקה הוציאה שלושה אלבומי סטודיו, זכתה להצלחה במדינה ואף השתתפה ב-2009 בתחרות המלודיפסטיבלן, ב-2010 חברי הלהקה הודיעו על התפרקותה.

ב-2007 הוציא את אלבומו הראשון "Heart Beats" ושיר מאלבום זה "If Only You" דורג מספר אחת ברשימת השירים המושמעים בפולין וברוסיה.

ב-2008 הוא השתתף בתוכנית "Let's Dance" שמהווה גרסה מקומית ל"רוקדים עם כוכבים" ושם הגיע למקום השלישי ובאותה שנה השתתף ביחד עם זוגתו לתוכנית באירוויזיון הריקודים שנערך בסקוטלנד ושם סיימו במקום השנים עשר.

ב-2011 השתתף בתחרות המלודיפסטיבלן והגיע למקום השני ובאותה שנה שימש כדובר הניקוד השוודי בתחרות האירוויזיון.

ב-2021 השתתף בתחרות המלודיפסטיבלן והגיע למקום השביעי. הוא שב לתחרות הקדם ב-2024 עם השיר "Happy That You Found Me", שהגיע בגמר למקום השמיני.

## קישורים חיצוניים

* 

קטגוריה:זמרים שוודים
קטגוריה:משתתפי מלודיפסטיבלן 2009
קטגוריה:משתתפי מלודיפסטיבלן 2011
קטגוריה:משתתפי מלודיפסטיבלן 2021
קטגוריה:משתתפי מלודיפסטיבלן 2024
קטגוריה:מתחרי רוקדים עם כוכבים (שוודיה)
קטגוריה:שוודים שנולדו ב-1986
ראובני פרידן

**ראובני פרידן** (באנגלית: **Reuveni Pridan**) הוא משרד פרסום ישראלי, שהוקם בינואר 1986 על ידי משה ראובני ואודי פרידן. החברה נמצאת בבעלות של תאגיד התקשורת והפרסום הבינלאומי . יושבי הראש של המשרד הם אודי פרידן ומשה ראובני, והמנכ"לים הם הם זיו קורן וניב חורש.

## השנים הראשונות
משה ראובני התקציבאי ואודי פרידן הקופירייטר פרשו ב-1985 ממשרד הפרסום 'פוגל לוין'. הלקוח הראשון של המשרד הייתה חברת אגפא, ולפרסומת נבחרה בר רפאלי שהייתה בת 8 חודשים. בהמשך הצטרפו: ראש אינדיאני, טרופית ו-.

בנובמבר 1993 נבחרו ראובני פרידן להשיק את ערוץ 2 בישראל, ויצר את קמפיין "איפה כולם? כולם ב-2".

ראובני פרידן אחראים לקמפיינים כמו: "המעיל של קסטרו" בכיכובם של יעל אבקסיס וליאור מילר ובבימויה של נירית ירון, קמפיין 'השיירה' של מי עדן והשקת המותג "תפוזינה" של חברת יפאורה-תבורי בכיכובה של הלן הידינג ההולנדית.

בין 1993 ל-1995 ראובני פרידן זכו שלוש שנים ברציפות בפרסי 'קמפיין השנה' בתחרות קקטוס הזהב, עבור המהלכים הפרסומיים לקסטרו, תפוזינה וקידום. עקב צמיחת החברה נוספו לקוחות חדשים כמו: 012, ישראכרט, טרה, אלעל ו-orange.

ב-1999 המשרד זכה בפרס 'קמפיין השנה' בתחרות קקטוס הזהב עבור קמפיין 'לבן ולעניין' של טרה, ב-2001 עבור קמפיין '012 סתם כי בא לי לדבר' וב-2002 עבור קמפיין לחברת orange.

ב-2002 רכשו ראובני ופרידן את פרסום 'רבן גולני', שהתמזג לתוך המשרד יחד עם לקוח הדגל שלו שטראוס.

## קריאיטיב אפקטיבי
ראובני פרידן זכו בפרסי 'קמפיין השנה' בתחרות האפי (effie), המודדת אפקטיביות של מהלכים פרסומיים: ב-2007 עבור orange day של חברת אורנג', ב-2010 עבור 'להעביר את דביר' של מזרחי טפחות וב-2011 עבור 'מהפכת הסקפטיות' של חברת התרופות MSD. ראובני פרידן אף זכו במספר רב של פרסי effie platinum על בניית מותגים לאורך זמן: ב-2005 עבור orange, ב-2006 עבור מסטיק must, ב-2010 עבור מזרחי טפחות וב-2016 עבור הילדים של קסטרו וקרולינה למקה.

אל החברה הצטרפו לקוחות נוספים, כגון: AIG ,HOT, שברולט, קאדילק, חצי חינם, תדיראן ודלק מנטה. המשרד צמח משמעותית וב-2016 דורג במקום הרביעי בדירוג יפעת, ע"פ היקף התקציבים. בין השנים 2012 ו-2016 ראובני פרידן ממוקם בשלישייה הפותחת של משרדי הפרסום, ע"פ דירוג agency of the year של גלובס.

ב-2016, לכבוד 30 שנות פעילות הוציאו לאור את הספר "30 שנה של תשוקה" המסכם את פעילותם.

## פוקוס דיגיטלי
ב-2010 החליטו בראובני פרידן לנהל את הדיגיטל של הלקוחות בתוך המשרד, ולא באמצעות חברות-בת חיצוניות כפי שהיה נהוג בתקופה זו במשרדי פרסום. כל מחלקות המשרד עברו הכשרה רחבה והפכו לדיגיטליות, שלצידן הוקמו מחלקות מתמחות: סטודיו דיגיטל, מדיה, תוכן וניהול רשתות חברתיות. ב-2012 החל שיתוף פעולה ייחודי עם גוגל ישראל, שמסגרתו הוקמה מחלקת google בתוך ראובני פרידן, ולא בחברת המדיה כנהוג. ב-2015 מונה גיא קמחי כ-CDIO (מנהל דיגיטל ראשי) של ראובני פרידן.

באוקטובר 2020 הקים משרד הפרסום ראובני פרידן סוכנות דיגיטל עצמאית בשם ARLO.

## קישורים חיצוניים
* 
* 
* 
* [כתבות על ראובני פרידן באתר [כלכליסט]]
* 
* ראובני פרידן חוגגים 30: משרד הפרסום שעיצב את פני הענף המודרני לדורות רבים, MIZBALA
* 

## הערות שוליים

קטגוריה:משרדי פרסום
קטגוריה:משרדי פרסום בישראל
קטגוריה:ישראל: חברות שהוקמו ב-1986
La Voix du Nord

**La Voix du Nord** (מילולית: "קול הצפון") הוא אלבום דיסק כפול של מאלנה ארנמן שייצגה את שוודיה באירוויזיון 2009. הדיסק הראשון באלבום מכיל 11 שירי פופ בשילוב אופרות, ביניהם "La Voix" שאיתו הופיעה ארנמן בתחרות האירוויזיון. הדיסק השני באלבום מכיל 11 אריות ואופרות. האלבום יצא לאור בשוודיה ב-1 ביולי 2009. הוא הגיע למקום הראשון במצעד השוודי וקיבל תואר אלבום זהב כבר בשבוע הראשון שלאחר יציאתו. הוא קיבל תואר אלבום פלטינה בספטמבר 2009.

## רשימת רצועות

## מיקומי שיר

## קישורים חיצוניים

## הערות שוליים

קטגוריה:אלבומי 2009
ג'ייקוב סרטוריוס

**רולף ג'ייקוב סרטוריוס** (, נולד ב-2 באוקטובר 2002) הוא זמר אמריקאי ואישיות אינטרנט. הוא התפרסם דרך ערוץ המוזיקה שלו ברשת "Musica.ly" וצבירת עוקבים רבים. הוא נכנס פעמים רבות ל"בילבורד הוט-100". הוא היה התשיעי בחיפושים בגוגל בשנת 2016 בקטגוריה "אמנים".

ב-20 בינואר 2017 הוציא מיני-אלבום שכלל שירים שכתב והלחין. האלבום הגיע למצעדים במדינות רבות בעולם. למקומות הגבוהים ביותר הוא הגיע בארצות הברית, אוסטרליה, הממלכה המאוחדת, קנדה, ניו זילנד ואירלנד. סיבוב ההופעות הבינלאומי הראשון שלו נערך באותה השנה.

## ביוגרפיה
סרטוריוס נולד באוקלהומה, אך מיד לאחר לידתו אומץ ועבר לווירג'יניה, מכיוון שהוריו הביולוגיים לא היו מסוגלים לטפל בו. הוא גדל ברסטון, וירג'יניה בחיק הוריו המאמצים. בגיל 7 החל לשחק במחזות זמר וגילה בהם את אהבתו לתחום הבמה ובמיוחד השירה. הוא פרש ממחזות הזמר מכיוון שהיה קורבן של בריונים עקב כך.

בשנת 2014, בגיל 11, העלה את הסרטון הראשון שלו לאינטרנט. הסרטון היה מסר שרצה סרטוריוס להעביר נגד בריונות. הסרטון שהעלה הפך לוויראלי, והוא ניצל זאת כדי לזכות בתהילה ממדיה חברתית. לאט לאט החל לצבור פופולריות מהסרטונים. אך הפריצה שלו הגיעה מאוחר יותר באותה השנה, כשפתח חשבון ברשת החברתית מיוזיקלי והחל להפיק סרטוני ליפסינג (הזזת השפתיים בהתאם לשיר). הפופולריות שלו נסקה עד מהרה והוא הפך לאחד הכוכבים של הרשת, עם יותר מ-15 מיליון עוקבים.

התהילה החדשה של סרטוריוס החריפה את הבריונות נגדו בבית הספר: הוא הודה כי ב-2015 היה צריך להחליף שלושה בתי ספר עקב הבריונות וההצקות של חבריו לכיתה כלפיו. הוא נשר מבית הספר בעקבות הצעה שהציעה לו הנהלת מיוזיקלי.

לאחר שנשר הפכו הרשתות החברתיות והאמנות לעיסוקו הראשי. הוא הוציא אלבומים שהשירים בהם הגיעו למצעדים בארצות הברית.

## קישורים חיצוניים

* 

## הערות שוליים

קטגוריה:אמריקאים ילידי אוקלהומה
קטגוריה:טלסה (אוקלהומה): אישים
קטגוריה:זמרים אמריקאים
קטגוריה:טיקטוקרים אמריקאים
קטגוריה:אמריקאים שנולדו ב-2002
קנדריק פאריס

**קנדריק פאריס** (באנגלית: **Kendrick Farris**; נולד ב-2 ביולי 1986) הוא מרים משקולות אולימפי אמריקאי.

## קריירה
פאריס נולד בשריבפורט, ארצות הברית. בגיל 11 החל להרים משקולות. בשנת 2004, החל להשתתף בתחרויות בינלאומיות. בתחילת הקריירה שלו, הוא התחרה בקטגוריית משקל 77 ק"ג. בשנת 2006, עלה לקטגוריית משקל 85 ק"ג, ובשנת 2015 עלה לקטגוריית משקל 94 ק"ג. בשנת 2008, השתתף באולימפיאדת בייג'ינג ודורג במקום השמיני (362 ק"ג). בשנת 2010, זכה במדליית זהב באליפות הפאן אמריקאית בהרמת משקולות  כשהרים משקל כולל של 362 ק"ג. בשנת 2011, זכה במדליית ארד במשחקים הפאן-אמריקאיים  כשהרים משקל כולל של 348 ק"ג. בשנת 2012, השתתף באולימפיאדת לונדון ודורג במקום העשירי (355 ק"ג). בשנת 2013, זכה במדליית כסף באוניברסיאדת קאזאן (372 ק"ג). בשנת 2015, זכה במדליית זהב במשחקים הפאן-אמריקאיים . בשנת 2016, זכה במדליית זהב באליפות הפאן אמריקאית (364 ק"ג) . ב-8 במאי 2016, במסגרת המבחנים לאולימפיאדת ריו דה ז'ניירו, שבר שיא אמריקאי בקטגוריית משקל 94 ק"ג לאחר שהרים משקל כולל של 377 ק"ג (168 ק"ג בהנפה  ו-209 ק"ג בדחיקה ). באותה השנה, היה הגבר היחיד בענף הרמת המשקולות של המשלחת האמריקאית  לאולימפיאדת ריו דה ז'ניירו ודורג בתחרות במקום ה-11.

## חיים אישיים
פאריס השלים תואר בתקשורת באוניברסיטת מדינת לואיזיאנה שריבפורט . בשנת 2014, לקראת הולדת בנו השני, פאריס אימץ אורח חיים טבעוני. פאריס מגדיר עצמו כאדם מאמין, צאצא של אחד משבטי ישראל ומכנה את עצמו לעיתים בשם 'יעקב'. נשוי לקתרינה ולהם שני ילדים.

## ראו גם
*הרמת משקולות במשחקים האולימפיים

## קישורים חיצוניים

* 
*  קנדריק פאריס שובר את השיא האמריקאי במאי 2016 - בדף הפייסבוק של USA Weightlifting
* FARRIS Kendrick JamesUSA – IWF – INTERNATIONAL WEIGHTLIFTING FEDERATION
* Kendrick Farris, nbcolympics

## הערות שוליים

קטגוריה:אמריקאים ילידי לואיזיאנה
קטגוריה:שריבפורט: אישים
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ספורטאים טבעונים
קטגוריה:טבעונים אמריקאים
קטגוריה:משתתפי אולימפיאדת לונדון (2012)
קטגוריה:מרימי משקולות אמריקאים
קטגוריה:מרימי משקולות באולימפיאדת ריו דה ז'ניירו (2016)
קטגוריה:מרימי משקולות באולימפיאדת בייג'ינג (2008)
קטגוריה:לואיזיאנה: אתלטים
קטגוריה:אמריקאים שנולדו ב-1986
בורגווארד B 611

**בורגווארד B 611** (בגרמנית: **Borgward B 611**) היא מכונית מסחרית אשר יוצרה ב-3 תצורות: טנדר, ואן ומיניבוס.

## בורגווארד B 611
דגם ה-"בורגווארד B 611" נבנה על ידי יצרנית הרכב הגרמנית "Goliath-Werk G.m.b.H" בין השנים 1957–1961.

סך הכול יוצרו 14,748 יחידות.

## תצורות  דגמי "בורגווארד B 611"
* טנדר
* מיניבוס
* מסחרית (ואן)

## תמונות

קובץ:Borgward B 611.jpg|  בורגווארד B 611, ואן
קובץ:Borgward B 611 Wohnmobil (2005-08-26).JPG |  בורגווארד B 611, ואן
קובץ:2006 07 15 Wörth 0691 (8585728320).jpg |  בורגווארד B 611, ואן



קובץ:Classic Moto Show (62).JPG |  בורגווארד B 611, מיניבוס
קובץ:Borgward B 611-0 Omnibus (1961), Dutch licence registration SV-58-23 pic6.JPG |  בורגווארד B 611, מיניבוס, שנת 1961
קובץ:Borgward B 611-0 Omnibus (1961), Dutch licence registration SV-58-23 pic2.JPG |  בורגווארד B 611, מיניבוס, שנת 1961


קובץ:Borgward 622 Logoplane.jpg|  בורגווארד B 611, טנדר


## ראו גם
* בורגווארד FW 200
* בורגווארד הנסה 1500
* בורגווארד הנסה 2400
* בורגווארד איזבלה
* בורגווארד P100
* בורגווארד RS
* בורגווארד B 4500
* בורגווארד B 3000

## לקריאה נוספת
* בורגווארד B 611 - נתונים טכניים

* בורגווארד B 611 - תמונות (Fahrzeugarchiv » OLDTIMER » Borgward B 611, Bj. 61, beige )

## קישורים חיצוניים

* בורגווארד B 611 טנדר (0:20), יו-טיוב

*  בורגווארד B 611 טנדר (1:51 דקות), יו-טיוב

* בורגווארד B 611 מסחרי (1:07 דקות),יו-טיוב

## הערות שוליים

קטגוריה:דגמי מכוניות שהושקו ב-1957
קטגוריה:טנדרים
קטגוריה:מיניבוסים
קטגוריה:מכוניות מסחריות
B611
קטגוריה:כלי רכב גרמניים
הפארק הגדול

**פארק פתח תקווה על שם [[יצחק אוחיון|איציק אוחיון]]**, הנקרא גם "**הפארק הגדול**" הוא הפארק הגדול ביותר בפתח תקווה והוא כולל גן שעשועים, מרחב דשא גדול, מגרשי ספורט ואגם גדול. הפארק הוקם ב-2005 ומאז מהווה אתר פנאי ונופש מרכזי לתושבי העיר ומחוצה לה.

לעיתים תכופות הפארק משמש כמקום אירוח לאירועים המוניים ולבמות, כשהוא יכול להכיל עד כ-30,000 אנשים. בין האירועים שהתרחשו בו בעבר נמצאים: חגיגות יום העצמאות, פסטיבל בירה, פסטיבל קינוחים ועוד.

הפארק נמצא במיקום מרכזי בעיר וסביבתו נמצאים הקניון הגדול, גשר המיתרים, אזור התעשייה קריית אריה, דן טאון, בית משפט השלום, בית חולים בילינסון, פארק גיסין, פארק נווה גן, וכן, ליד תחנת הרכבת הקלה, ועל יד מסוף יותם ויואב.[ממוזער|250x250 פיקסלים|פסל בפארק ומאחוריו [הקניון הגדול וגשר המיתרים.]]
250px|ממוזער|שמאל|הנצחה ליצחק אוחיון בפארק יצחק אוחיון

## היסטוריה
הקמת הפארק ארכה למעלה משנתיים, והוא נפתח לקהל הרחב בשנת 2005.

בפארק נמצאים מתחמי שעשוע וטיפוס הכוללים נדנדות ומגלשות, קרוסלות, מבוך וכדומה. כן, קיימים בפארק גם מתחמי ספורט: שישה מגרשי כדורגל וכדורסל, שבילי ריצה ואופניים, מתקני מתח, שולחנות פינג פונג ורצפת בטון שמשמשת לרכיבת קורקינט, גלגיליות וכדומה; 

בשנת 2016, התחילו עבודות להקמת אגם אקולוגי מלאכותי בשטחי הפארק. שטח האגם וסביבתו הם 14 דונם, ועלות הקמתו היא 52.5 מיליון שקל, כאשר העבודות לבנייתו הסתיימו ב-28 לאוגוסט 2018. האגם נבנה ללא גדרות בגדותיו.

ב-2023 הוקם בית קפה בשטח הפארק.

באותה שנה, החלו עבודות להקמת גשר שיחבר בין הפארק לבין פארק נווה גן, הנמצא בצמוד אליו ויעבור מעל לרחוב הרב מלכה. הגשר והאנדרטה התקום לידו יקראו על שם קורבנות מלחמת חרבות ברזל.

## מבחר תמונות

קובץ:Petah Tikva Park 084.jpg|רחבת הדשא בפארק
קובץ:Petah Tikva Park 088.jpg|מתקני השעשוע בפארק
קובץ:Petah Tikva Park049.jpg|פסל של פטיש המוצב בפארק עקב קרבתו לבית משפט השלום שבעיר
קובץ:Ecological Lake, Petah Tikva 1.jpg|גדותו של האגם בפארק
קובץ:Ecological Lake, Petah Tikva 3.jpg|האגם בפארק


## ראו גם

* פארק יד לבנים
* גן הנשיא

## קישורים חיצוניים

* סרטון על האגם האקולוגי בפתח תקווה בערוץ היוטיוב של עיריית פתח תקווה
* האגם האקולוגי (אגם בפארק) באתר החברה לפיתוח פתח תקווה
* 
* האגם האקולוגי והפארק הגדול בפתח תקווה, באתר "נלך"

## הערות שוליים

קטגוריה:פתח תקווה: גנים ופארקים
ז'קט ג'ינס

ממוזער|ז'קט ג'ינס
ממוזער|ז'קט ג'ינס לאישה
ז'קט ג'ינס הוא ז'קט העשוי מבד דנים או ג'ינס.

השתמשו בו בצבא האמריקאי בשתי מלחמות עולם, ולבשו אותו מפורסמים רבים מג'יימס דין, מרילין מונרו ואלביס פרסלי. צעירים מרדניים בשנות ה-50 העדיפו ללבוש אותו, וכן לבשו אותו היפים בשנות ה-60 ופנקיסטים בשנות ה-70. הוא נלבש על ידי מעמד הפועלים וגם האליטות והפך אף לבגד שמעצבי צמרת עיצבו אותו.

## היסטוריה
ב-1880 יצר לוי שטראוס את חולצת הג'ינס הראשונה שתפקדה כז'קט ונקראה Levi's Triple. ז'קט זה נקרא גם Pleat Blouse ע"ש שלושת הקפלים בחזיתה. במהרה הפכה חולצה זו ללבושם של העובדים והקאובויס באמריקה.

בתחילת המאה ה-20 לוי יצר את ז'קט Type I, שהיה הפרוטוטיפ של ז'קט הג'ינס הידוע שגם היה ידוע כ-506. זה היה הז'קט של הקאובויס.

ב-1921 לי Lee  הציג את "ז'קט פסי הרכבת" שלו, שתוכנן במיוחד לעובדי מסילת הרכבת. הוא נקרא Loco Jacket. בסוף עשור זה לי הציג גם את ז'קט ג'ינס עם רוכסן שידוע כ-91 וגם נוסף לו תג "UNION MADE" .

ב-1933 לי השיק את אחד הז'קטים מג'ינס הידועים ביותר - the Storm Rider. ז'קט זה רופד בצמר.

צי ארצות הברית החל להשתמש בז'קט ג'ינס כבר משנת 1914. ב-1919 צבא ארצות הברית הכניס את ז'קט הג'ינס למדים שלו.

הזמר האמריקאי בינג קרוסבי לבש חליפת ג'ינס ב-1951 ונאסר עליו להיכנס למלון קנדי לבוש בה. המלון הכיר בטעותו והכניס את קרוסבי ולוי יצר טוקסידו מג'ינס לקרוסבי מדנים והפך לקאלט כשקרוסבי לבש אותו בסרט Here Comes the Groom.

ז'קט ג'ינס ומכנסי ג'ינס קושרו בעיקר למעמד הפועלים בעת מלחמת העולם השנייה. אך בשנות ה-50 הם הפכו לתלבושת של כל הצעירים. היה זה אלביס פרסלי בסרט "רוק בית הסוהר" שלבש ז'קט ג'ינס, שגרם לפופולריות שלו בקרב הצעירים. בעקבות הסרט "רוק בבית הסוהר" של אלביס פרסלי, לוי ייצר ג'ינס אלביס פרסלי שהפך ללהיט.

ב-1953 יצר לוי את ז'קט Type II שהתאפיין בשני כיסים בחזיתו. הוא נקרא גם מודל 507XX.

ב-1962 יצר לוי יצר את ז'קט הג'ינס עם שני כיסים מקדימה שנודע כ-Type III ואחר כך כ-XX והפך למודל הפופולרי ביותר של ז'קט הג'ינס. הוא ידוע בשמו גם כ-"trucker jacket" . מספרי המודלים של הז'קטים היו “70505,” “71205,” “70518.” ההבדלים ביניהם היו מינימליים. אם על התווית האדומה בז'קט רשום LEVI'S הז'קט הוא משנות 50 עד 71. אם רשום על התווית האדומה Levi's הז'קט הוא משנת 1972 ואילך.

החל משנות ה-60 יצר לוי מודל זול יותר של ז'קט הג'ינס שנקרא Orange Tab Trucker Jacket שסימנו תווית כתומה (לא מעור).

החל מאמצע שנות ה-80, מעצבי אופנה כמו קלווין קליין עיצבו ז'קט ג'ינס שהפך לאופנתי ונלבש לא רק לעבודה אלא אפילו בערב. מותגים כמו Diesel ו-Guess עיצבו ז'קטים מג'ינס. דוגמניות צמרת כמו קייט מוס וקלאודיה שיפר לבשו ז'קטים מג'ינס.

בשנות ה-2000 ואילך עדיין ז'קט הג'ינס אופנתי ויש גם חזרה לז'קט ג'ינס וינטג'.

## קישורים חיצוניים

## הערות שוליים

ג'ינס
חוות אל היען

**חוות אל היען** היא חוות בודדים שנמצאת בצפון הנגב. היא חוות היענים הראשונה מסוגה בישראל ובמשך כל שנות פעילותה המסחרית הייתה החווה הגדולה ביותר לגידול יענים במזרח התיכון. החווה כוללת אוסף גדול של יענים, פינת חי אזורי לינת שטח ומזנון. החווה נמצאת בסמוך לגן לאומי אשכול, ליד כביש 241, על גדתו המזרחית של נחל הבשור.

## היסטוריה
מייק (אזרח הולנדי) וצופיה ואן חרבנברוק הכירו כשהיו עובדי חי-בר יטבתה בשנות ה-70 ונישאו. מאוחר יותר עברו לדרום-אפריקה ועבדו בחוות יענים. בסוף שנות ה-70 הם הצליחו להערים על שלטונות דרום אפריקה, שאסרו יצוא יענים, והביאו משם 40 ביצים פוריות בתוך מזוודה, שהתחילו לבקוע במהלך הטיסה לישראל. לאחר מכן, המשיכו הזוג ברכבת, והביאו עימם גנרטור למדגרת הביצים שעדיין לא בקעו.

לאחר מספר שנים שבהן גידלו את האפרוחים ואת הבוגרים במקומות שונים, הצליחו ב-1981 לקבל, בסיועם של אברהם יפה ואריאל שרון, שטח לחווה באזור נחל הבשור, שהפכה ברבות השנים לחוות הבודדים "אל היען".

בשנים הראשונות להיווסדותה, עיקר הפעילות בחווה התבסס על אספקת ביצים למגדלים בישראל ומחוצה לה. פעילות זו הביאה לצמיחת הענף בארץ לידי כ-22 חוות פעילות. וב-1989, חל שינוי בייעוד המסחרי, כאשר חוות היענים מתאחדות למטרה משותפת, יצוא תוצרי היען לשוקי מערב אירופה. בשנת 2000 הגיע היקף הגידול בארץ ללמעלה מ-20,000 יענים בשנה, כשחוות אל היען הכילה כמחצית ממספר היענים בארץ. עם השנים, לאחר קשיים בגידול וירידת מחירי עורות היענים בשוק העולמי, נסגרו חוות גידול בארץ ובעולם, ובשנת 2005, חווה זו נותרה חוות היענים היחידה בארץ. לאחר מכן, ב-2012 נפתחה החווה למבקרים כאתר תיירות.

## קישורים חיצוניים
* 
* 
* 
## הערות שוליים

אל היען
קטגוריה:הנגב: תעשייה
קטגוריה:הנגב: חקלאות
קטגוריה:הנגב: תיירות
שרה סטיוארט (כדורסלנית)

**שרה סטיוארט** (באנגלית: **Sarah Stewart**; נולדה ב-13 ביוני 1976) היא שחקנית כדורסל נכים ומדליסטית פאראלימפית אוסטרלית.

## ביוגרפיה
סטיוארט מתגוררת במארוברה, סידני, אוסטרליה. בגיל 17, היא החליקה במדרגות, נפצעה בעקב ופציעה זו הובילה להתפרצות תסמונת כאב אזורי מורכב שגרמה לה להזדקק לכסא גלגלים. סטיוארט מסוגלת להזיז את רגליה מעט אולם לדבריה, אין בהן תועלת והיא מתמודדת עם כאב רב. היא השלימה תואר B.Sc בפילוסופיה ובמדעי הקוגניציה ותואר B.A בלימודי אנגלית מטעם אוניברסיטת ניו סאות' ויילס , ונכון לשנת 2017, היא דוקטורנטית לפילוסופיה באוניברסיטת סידני. 

בשנת 1995, אימצה אורח חיים טבעוני מטעמי מוסר, בריאות ואיכות הסביבה. היא מלמדת פילוסופיה ומתמטיקה ומנגנת בסקסופון בלהקה.

## קריירה
סטיוארט החלה לשחק כדורסל נכים בשנת 2001 ברמת סיווג מסוגלות פיזית 3.0 . בשנת 2003, החלה לשחק בקבוצה הלאומית של אוסטרליה. בשנים 2005–2010 שיחקה בקבוצת Hills Hornets בליגת ה-WNWBL  וזכתה איתה באליפות הלאומית של אוסטרליה בכל שנה. בשנת 2010 הייתה לקלעית הטובה ביותר.

בשנת 2004, ייצגה את אוסטרליה במשחקים הפאראלימפיים באתונה עם קבוצת הכדורסל Gliders  וזכתה עם קבוצתה במדליית כסף. בשנת 2008, שיחקה במשחקים הפאראלימפיים בבייג'ינג וזכתה עם קבוצתה במדליית ארד, ובשנת 2012, ייצגה את אוסטרליה בשלישית כששיחקה במשחקים הפאראלימפיים בלונדון וזכתה עם קבוצתה במדליית כסף. 

במהלך הקריירה שלה, שיחקה ביותר מ-150 משחקים בינלאומיים. היא זכתה בתוארים 'הטאלנט החדש הטוב ביותר' וה-MVP מטעם WNWBL. בשנים 2004, 2008, 2009, 2010, 2012, 2013 ו-2017, זכתה להיכלל ברשימת ה-All Star Five. שיחקה בעברה בקבוצת Wheelkings בליגת ה-NWBL , ונכון לשנת 2017, משחקת בקבוצת Sydney Uni Flames  בליגת ה-WNWBL.

## גלריה

קובץ:070912 - Sarah Stewart - 3b - 2012 Summer Paralympics.JPG|סטיוארט במשחקים הפאראלימפיים בלונדון, 2012
קובץ:090908 - Sarah Stewart shoots vs USA - 3b - crop.jpg|סטיוארט (משמאל) במשחקים הפאראלימפיים בבייג'ינג, 2008
קובץ:WNWBL 2017 All-Star Five.jpg|סטיוארט (שנייה מימין) זוכה בפרס All Star Five, 2017
קובץ:080912 - Sarah Stewart - 3b - 2012 Summer Paralympics.JPG|סטיוארט במשחקים הפאראלימפיים בלונדון, 2012


## קישורים חיצוניים

* SARAH STEWART – WHEELCHAIR BASKETBALL, Wheelchair Sports NSW
* SARAH STEWART, Basketball Australia
* Sarah Stewart, vegan wheelchair basketball player, Great Vegan Athletes
* Will Swanton, Stewart thinking big on her way to the Games, the age, July 13, 2008
* Sarah Stewart 3.0, Sydney University Flames
* Kimberly Budziak, Paralympic Basketball Player Follows Vegan Diet, vegnews
* PhD student and Paralympian, womeninfocus, 14-03-2012

## הערות שוליים

קטגוריה:כדורסלניות אוסטרליות
קטגוריה:ספורטאיות טבעוניות
קטגוריה:טבעוניות אוסטרליות
קטגוריה:בוגרי אוניברסיטת ניו סאות' ויילס
קטגוריה:כדורסלנים במשחקים הפאראלימפיים בייג'ינג (2008)
קטגוריה:כדורסלניות פאראלימפיות
קטגוריה:משתתפות המשחקים הפאראלימפיים בייג'ינג (2008)
קטגוריה:ספורטאיות פאראלימפיות אוסטרליות
קטגוריה:משתתפות המשחקים הפאראלימפיים לונדון (2012)
קטגוריה:אוסטרליות שנולדו ב-1976
קטגוריה:אוסטרלים שנולדו ב-1976
מרכז הזוחלים המדברי

**מרכז הזוחלים המדברי** הוא גן זואולוגי במדרשת שדה בוקר ובו אוסף של זוחלי ארץ ישראל בדגש על זוחלי הנגב. המרכז הוקם בשנות ה-70 על ידי צוות מדריכי בית ספר שדה שדה בוקר, ועבר שיפוץ כללי בשנות ה-90.

המרכז הוקם למטרות חינוכיות-לימודיות על מנת לאפשר לקהל הרחב לפגוש ולשמוע הסברים על זוחלי ישראל תוך דגש על חשיבותם למערכת האקולוגית והצורך בשימורם. רוב בעלי החיים במרכז מוגנים, ונדרש רישיון מיוחד כדי לגדלם. רוב בעלי החיים הנמצאים באוסף אינם יכולים לחיות בטבע מסיבות שונות, ולכן משמשים בתצוגה חינוכית.

בנוסף לזוחלים כולל המרכז גם עקרבים, חדר פוחלצים ואוסף חרקים וגולגולות.

## מיני הנחשים במרכז
מיני הנחשים במרכז הם:
* אפעה מגוון
* חנק משריץ
* מטבעון מדבר
* פתן שחור מצוי
* שפיפון הנגב
* צפע מצוי
* זעמן מלכותי קליפורני
* כרכן תירס
* עכן חרטומים

## קישורים חיצוניים
* 

קטגוריה:ישראל: גני חיות
קטגוריה:שדה בוקר
קטגוריה:הנגב: תרבות
קטגוריה:הנגב: תיירות